cyanic-selkie/wikianc huggingface dataset:
Touchstone Pictures
Skiednis
Ein 1982 kundige Disney oan dat de studio fan doel wie om mear films foar in folwoeksen publyk út te bringen, mar dan ûnder in nije merknamme. Op 15 febrewaris 1984 waard dêrta troch Ron W. Miller, de doetiidske algemien direkteur fan The Walt Disney Company, Touchstone Films oprjochte as filmstudio en dochterûndernimming fan Disney. It wie fan it begjin ôf oan in bedriuw dat folslein eigendom fan Disney wie, en dat inkeld yn namme fan 'e rest fan it concern ferskilde. De earste film dy't troch Touchstone útbrocht waard, wie Splash, dy't mei in opbringst fan $68 miljoen yn 'e Amerikaanske bioskopen in ûnbidich grut súkses wie. De mûklist mei de oare namme die dus fertuten. Oare grutte súksessen út 'e earste jierren fan Touchstone wiene Down and Out in Beverly Hills (1986), Ruthless People (1986) en Tin Men (1987).
Yn 1986 waard Touchstone Films omneamd ta Touchstone Pictures. Om't ferskate filmstudio's om dy tiid hinne opholden mei filmproduksje of hielendal opdoekten, rjochte Disney yn 1988 in twadde filmstudio foar de produksje fan films foar in folwoeksen publyk op, Hollywood Pictures, om 'e leechte op te foljen. Touchstone dielde mei Hollywood Pictures inkeld de marketing- en distribúsjefasiliteiten. Yn 'e 1990-er jierren makke Touchstone grutte films as Pretty Woman (1990), Sister Act (1992), Ransom (1996), Con Air (1997), en Armageddon (1998). Films dy't yn 'e 1980-er en 1990-er jierren troch Touchstone produsearre waarden, wurde tsjintwurdich nei de bioskopen ta distribuëarre fia Walt Disney Studios Motion Pictures, wylst se op dvd úbrocht wurde troch Walt Disney Studios Home Entertainment (foarhinne ûnder de merknamme Touchstone Home Entertainment).
Nei it grutte súkses fan it ûnder de namme fan Disney útbrochte Pirates of the Caribbean: The Curse of the Black Pearl, yn 2003, en oare soksoarte films dy't yn 1980-er en 1990-er jierren troch Touchstone publisearre wêze soene, besleat men de produksje fan sokke films mear werom te heljen nei Walt Disney Pictures. Dêrtroch rekke Touchstone geandewei de 2000-er jierren almar mear yn ûnbrûk, hoewol't it bedriuw net opdoekt waard. Yn 2006 waard de produksje fan films fan Touchstone werombrocht ta twa of trije yn 't jier. Dat Disney yn 2007 in oare merknamme, Buena Vista, hielendal ôfskafte, wie foar Touchstone in faai teken.
Mar yn 2009 sleat Disney in kontrakt mei DreamWorks Pictures foar de distribúsje fan tritich films fan dy studio ferdield oer in perioade fan fiif jier. Om dy oerienkomst út te fieren, waard it sieltôgjende Touchstone nij libben ynblaasd. Yn 2011 waard lykwols besletten dat Touchstone sels gjin films mear meitsje soe. Sûnt dy tiid leit it bedriuw him poer ta op 'e distribúsje fan films dy't troch oare studio's makke binne. Behalven films fan DreamWorks binne dat ek animaasjefilms fan oare studio's dy't net ta it Disney-concern hearre, lykas Gnomeo & Juliet, The Wind Rises en Strange Magic. Yn 2013 besleat Disney om syn langjierrige gearwurking mei Jerry Bruckheimer Films net te ferlingjen om't filmprodusint Jerry Bruckheimer dêrfoar de eask stelde dat Touchstone wer in filmstudio wurde moast. Dêr hie Disney lykwols gjin belangstelling foar.
Tsjin 'e ein fan de oerienkomst tusken Disney en DreamWorks hie Disney fjirtjin fan 'e ôfsprutsen tritich DreamWorks-film distribuëarre, wêrfan trettjin fia Touchstone. De oerienkomst einige yn augustus 2016, mei as lêste film The Light Between Oceans. Neitiid sleat Disney in selde soarte oerienkomst mei Universal Pictures, sadat Touchstone trochgean koe as filmdistribúsjebedriuw.
Touchstone Television Productions
Foarhinne omfieme The Disney Company ek in tillefyzjedifyzje dy't net de Disney-namme droech, mar Touchstone Television Productions hiet of koartwei Touchstone Television (earder Touchstone Films Television Division, Touchstone Films Television, Touchstone Pictures Television en Touchstone Pictures and Television). Dat wie de produsint fan bekende tillefyzjesearjes as The Golden Girls, Blossom, Home Improvement, Boy Meets World, Desperate Housewives, Lost, Grey's Anatomy en Scrubs.
Yn febrewaris 2007 kundige Disney oan dat Touchstone Television omneamd wurde soe ta ABC Television Studio, sadat de tillefyzjestudio nauwer ferbûn reitsje soe mei tillefyzjenetwurk ABC, it oare grutte bedriuw binnen de Disney-ABC Television Group. Yn maaie fan datselde jier waard de studio op 'e nij omneamd en kaam doe ABC Studios te hjitten.
Touchstone Games
Tsjin 'e ein fan 2007 begûn de dochterûndernimming fan Disney dy't him talei op 'e produksje fan fideospultsjes, Buena Vista Games, eigen materiaal te produsearjen ûnder de merknamme Touchstone Games. Dat wie lykwols nea in apart bedriuw, mar inkeld in ymprint. De fideospultsjes dy't ûnder de namme fan Touchstone útbrocht waarden, wiene produsearre troch de Disney Interactive Studios.
Skip
thumb|250px|Cruiseskip Queen Mary 2 yn 2004 thumb|250px|Kontenerskip Colombo Express yn 2005 250px|thumb|De [[Pioneering Spirit yn 2015]]
In skip is in ferfiermiddel oer it wetter. De skipsbou wurdt yn skipswerfen dien. It wichtichste prinsipe fan in skip is syn fermogen om op it wetter te driuwen. De romp is de basis fan it skip en jout it ferfiermiddel syn wettertichte konstruksje.
Fan alle ferfiermiddelen binne skippen it meast brûkt transportmiddel foar guod. Foar it ferfier fan passazjiers oer in langere ôfstân hat it fleantúch de taak fan it passazjierskip oernommen. Passazjierskippen wurde hjoed-de-dei benammen foar rekreative reizen en cruises brûkt.
Skippen op see wurde wolris as 'seeskippen' of 'seeweardige skippen' oantsjutten. Skippen yn ’e binnenfeart wurde gauris 'binnenfeartskippen' neamd.
Definysje
Gauris is der betizing oer it ferskil tusken skip en boat. Oer it generaal wurdt mei skip in grutter ferfiermiddel ornearre as in boat. In skip kin wol in boat ferfiere (bgl. in rêdingsboat), mar oarsom is tige ûnwierskynlik.
Der binne lykwols ek farrende ferfiermiddelen op it wetter dy’t de grutte fan in skip hawwe kinne, mar dy’t dochs as ‘boat’ oantsjutten wurde. Bygelyks in sleepboat, fearboat, dúkboat of stoomboat.
Opbou
thumb|250px|De ûnderdielen fan in skip
Skiednis
Meidat de minsken ferlet krigen mei nije ferfiermetoaden, bygelyks foar it sykjen nei iten of wengebieten, sochten se nei nije ferfiermiddelen. Der wurdt oannomen dat mear as 50.000 jier lyn minsken op ’e hichte wienen fan it bestean fan ferfier oer wetter. It âldst oerlevere fartúch is lykwols om 6500 f. Kr. Boud. De earste fartugen wienen simpele beamstammen. Dy waarden hieltyd fierder ûntwikkele. It grutste skipstype dat mei hout as boumateriaal boud wurde koe, wie de saneamde klipper. Mei stiel as boutmateriaal koenen gruttere skippen makke wurde. De grins leit hjoed-de-dei by sa’n 400 meter. Foar it ferfieren fan guod binne skippen hjoed-de-dei it wichtichste transportmiddel. It guod wurdt yn konteners op spesjale kontenerskippen ferfierd. It grutste skip dat ea op ierde makke is, is de Pioneering Spirit mei in lingte fan 382,0 meter.
Yn de 1960’er jierren begûnen fleantugen hieltyd mear passazjiers te ferfieren. Dêrtroch waard it passazjiersskippen in minder belangryk ferfiermiddel. Hjoed-de-dei wurde noch wol grutte cruiseskippen boud foar reakreative doelen.
Piet de Vries (arsjitekt)
Piet de Vries (Oostvoorne, 15 febrewaris 1897 – Bergen, 14 augustus 1992) wie in Nederlânske arsjitekt.
Doe't er seis jier wie ferhûze er mei syn heit en mem nei Minnertsgea. Yn Ljouwert folge er de middelbere technyske skoalle (mts). Leararen op dy skoalle wiene Doeke Meintema, Andries Baart sr. en Geert Stapenséa. Yn Amsterdam folge er praktykoplieding by Harry Elte en wurke er op it buro fan Eduard Cuypers. Yn 1924 festige er him as selsstannich arsjitekt yn Ljouwert. Yn de earste jierren oerhearske de ynfloed fan de Amsterdamske Skoalle syn wurk, mar letter hinge er oer nei de Delftse Skoalle. thumb|Rykskweekskoalle It Hearrenfean
Norddjurs (gemeente)
Norddjurs is in gemeente yn de regio Midden-Jutlân (Deensk: Midjylland) yn Denemark.
By de gemeentlike weryndieling yn 2007 ûntstie de gemeente Norddjurs troch de fúzje fan:
Aaiebrêge
De Aaiebrêge (Offisjeel: Eierbrug) is in oerklûzing yn 'e binnenstêd fan Snits, oer in trijesprong yn de Stêdsgrêft.
Stee
Fierder nei it easten leit de Bokkensbrêge. Fierder nei it suden lizze de brêgen oer it wetter fan it Grutsân.
List fan Yslânske ambassadeurs yn Denemark
Dit is in list fan Yslânske ambassadeurs yn Denemark.
Halloween
Halloween (in Ingelske gearlûking fan [All] Hallows' Even[ing], de "foarjûn fan Alderheljen") is in feestdei dy't tradisjoneel fierd wurdt yn Ierlân, it Feriene Keninkryk, de Feriene Steaten en Kanada. Sûnt de 1980-er jierren hat it feest him lykwols út 'e Feriene Steaten wei ek ferspraat nei oare dielen fan 'e wrâld, benammen nei Jeropa, Australaazje en East-Aazje. Halloween falt op 31 oktober, de deis foarôfgeande oan 'e kristlike hjeldei Alderheljen. Mei Halloween is it wenst dat bern ferklaaid by de doarren lâns geane om te freegjen om snobbersguod. It feest is datoangeande besibbe mei Sint-Marten, dat yn Fryslân altyd noch in stik populêrder is. In oare tige algemiene Halloweentradysje is it útsnijen fan grouwélige gesichten yn útholle pompoenen (saneamde jack-o'-lanterns), dy't dan nachts by it tsjuster mei in kjers ferljochte wurde kinne om in grizelich effekt te krijen.
Halloweentradysjes
Halloween bestiet derút dat bern har ferklaaie (almeast as bekende personaazjes út 'e popkultuer) en nei it fallen fan it tsjuster by de doarren lâns geane ûnder it roppen fan trick or treat. Dêrby wurdt besocht de bewenners in bytsje bang te meitsjen en harren foar de kar te stellen om òf it slachtoffer wurden fan pleagerij (trick), òf wat snobbersguod (treat) oer te jaan. It is wizânsje om foar treat te kiezen, wat it needsaaklik makket om yn 't foar genôch snobbersguod yn te slaan. Oare Halloweentradysjes binne it fersieren fan huzen mei saneamde jack-o'-lanterns: útholle pompoenen dy't snien binne yn 'e foarm fan in demoanysk gesicht, dat fan binnenút ferljochte wurdt, yn 'e regel mei in kjers. Fierdere fersiering wurdt faak dien mei oare grizelige dingen dy't yn in spûkhûs net misstean soene. Adolesinten geane soms nei Halloweenfeesten dêr't se sosjalisearje en/of inoar kjel besykje te meitsjen.
Skiednis
Yn 'e kalinder fan 'e âlde Kelten begûn it jier op 1 novimber en wie de jûn fan 31 oktober dus âldjiersjûn. De rispinge wie dan binnen, it siedsied foar it folgjende jier lei klear en de winter stie foar de doar. It Keltysk nijjier hiet Samhain (útspr.: ['sɑ:wɪn], likernôch: " saa -win" mei de w fan 'skowe', of: [sˠaunʲ], likernôch: "sjaun"). De âlde Kelten leauden dat op dy dei de geasten fan 'e ferstoarnen weromkamen yn 'e wrâld, en lieten iten foar harren efter by de doarren fan harren wenten. Om lykwols foar te kommen dat kweawillige geasten besit nimme soene fan harren lichems, droegen hja dy deis maskers. Doe't de Romeinen yn 'e earste iuw it súdlike part fan it eilân Grut-Brittanje feroveren, fermongen se dêre de Keltyske gebrûken mei harren eigen tradysjes, dy't ein oktober de fiering fan 'e riskpinge en it earjen fan 'e deaden omfiemen.
Yn 'e Feriene Steaten waard Halloween pas as folksfeest yntrodusearre doe't har dêr yn 'e twadde helte fan 'e njoggentjinde iuw hûnderttûzenen Skotske, mar fral Ierske ymmigranten nei wenjen setten. Ek de jack-o'-lantern, dy't meitiid it bekendste symboal fan Halloween waard, datearret út dy tiid. Yn it grutste part fan 'e tweintichste iuw wie Halloween yn 'e Feriene Steaten en Kanada benammen in bernefeest. Fan 'e 1980-er jierren ôf waard it ek almar mear in feest foar folwoeksenen. Dêrta begûnen de ferklaaipartijen en it grizelaspekt in hieltyd wichtiger plak yn te nimmen. Omtrint dyselde tiid begûn Halloween him út 'e Feriene Steaten te fersprieden nei oare dielen fan 'e wrâld, benammen nei Jeropa (yn 't earstoan benammen West-Jeropa), Austraalje en Nij-Seelân, en ek nei dielen fan East-Aazje (Japan, Súd-Koreä, Taiwan, Hongkong).
Halloween yn Nederlân
Yn Nederlân is Halloween tsjintwurdich ek in frij algemien fierd feest, alteast yn 'e stêden. Dêrby wurdt faak fanút basisskoallen in trick-or-treat-tocht by de doarren lâns organisearre. Ut in ûndersyk út 2018 die bliken dat mear as 50% fan 'e Nederlânske befolking dat jiers Halloween fierde. Op it plattelân en yn provinsjes as Fryslân, Grinslân, Drinte, Seelân en ferrassend genôch ek Utert is it (fan oarsprong roomske) Sint-Marten op 11 novimber populêrder, wêrby't bern (lykfol wat har religieuze eftergrûn is) mei lampionnen en ûnder it sjongen fan road road reugeltsje ek om snobbersguod by de doarren lâns geane.
Krekt as op 'e fiering fan Falentynsdei is yn Nederlân op 'e fiering Halloween in protte krityk, om't it in feest wêze soe dat troch de detailhannel mei opsetsin út 'e Feriene Steaten oernommen is mei as doel om 'e sloppe tiid tusken de simmerfakânsje en Sinteklaas te trochbrekken. Ferskate swier-kristlike tsjerkgenoatskippen en organisaasjes hawwe dêrnjonken krityk op it "heidenske" karakter fan Halloween, en om't it feest spiritisme oanfiterje soe wylst it neffens de Bibel net tastien is om geasten op te roppen. Wat it "heidenske" karrakter fan Halloween oangiet, snijt dy krityk yn elts gefal gjin hout. It is wier dat Halloween weromgiet op in heidenske, yn dit gefal Keltyske tradysje, mar feitliks hat it fan 'e iere Roomsk-Katolike Tsjerke in trochkristlike ynfolling krigen, en is it datoangeande te ferlykjen mei de Kryst, dy't tebek giet op it heidenske Germaanske Midwinterfeest. De ferklaaipartijen wêrby't faak foar in demoanyske of spûkeftige momkape keazen wurdt en de assosjaasje mei it horrorsjenre ûntstiene hiel dúdlik pas yn 'e rin fan 'e tweintichste iuw.
By de kristlike ôfwizing fan Halloween spilet ek in rol dat it protestantisme (alteast yn Nederlân) Alderheljen en Aldersielen net fierd, sadat grifformearden faak ek beswier hawwe tsjin it roomske komôf fan Halloween. Dêr komt noch by dat 31 oktober foar oanhingers fan wat wol de swartehoazzetsjerken neamd wurde, in wichtige betinkingsdei is, dy't se net fersteurd hawwe wolle troch wat sy sjogge as ûngerjochtichheden. It is nammentlik ek Herfoarmingsdei, wêrmei't it begjin fan 'e Reformaasje betocht en fierd wurdt.
Bogoljûbovo
Bogoljûbovo (Russysk: Боголюбово) is in doarp (selo) yn it distrikt (rajon) Sûzdal fan de oblast Vladimir yn it Europeeske diel fan Ruslân.
Skiednis
Bogoljûbovo waard yn it midden fan de 12e iuw stifte en heart dêrmei ta de âldste plakken fan Sintraal-Ruslân. Yn 1158 liet Andrej Bogoljûbski, grutfoarst fan Vladimir en Sûzdal, dêr in nije residinsje bouwe. Neffens in leginde soed er ûnderweis west ha om fan Kiëv in ikoan fan de Mem Gods nei Sûzdal te bringen, mar de hynders bleaune ynienen ûnferweechlik stean. Dy nacht ferskynde de jongfaam Marije oan him en hiet him om it ikoan nei Vladimir te bringen en dêr op it plak by de mûning fan de Nerl in tsjerke te bouwen. thumb|left|200px|Ikoan fan de ferskining fan de jongfaam Marije oan Andreij Bogolûbski thumb|260px|Rekonstruksje fan de residinsje fan Andrej Bogolûbski As ien fan de earste represintative bouwurken liet er de Tsjerke fan de Berte fan de Mem Gods (1158–1165) bouwe, wêrfan't hjoeddedei noch dielen fan de sokkel bewarre bleaun binne. De tsjerke foarme it middelpunt fan de nije residinsje, dêr't allinne de treptoer en it ferbiningsgebou nei de katedraal fan oerbleaun binne. Ek de Foarbeatsjerke oan de Nerl, in UNESCO-monumint, datearret út de tiid fan it regear fan Andrej Bogoljûbski.
Undersyk fan Sergei Wolfgangovitsj Sagrajevski wiisde út dat de stêd foar de Mongoalske ynfallen troch twa fêstingwurken beskerme waard. It binnenfort wie diels of hielendal fan wite stien en hie in omtrek fan 1,5 kilometer. De bûtenste fêsting bestie út ierden wâlen mei houten palissades fan in omtrek fan 2,9 kilometer. Yn de binnenfêsting stie it paleiskompleks mei tsjerken fan grutfoarst Andrej Bogoljûbski.
Fuort nei de moard op Andrej Bogolûbski yn syn eigen boarcht wie it dien mei de bloei fan Bogoljûbovo. Yn 1177 plondere it leger fan prins Gleb fan Rjazan de stêd en nei de ynfallen fan de Mongoalske Tataren ferlear de stêd syn betsjutting.
Fanôf de 17e waard in grut kleaster op it plak boud. Nei de Oktoberrevolúsje waard it sletten, mar yn 1992 waard it op 'e nij iepene. Sûnt 1997 binne der yn Bogoljûbov twa kleasters: ien foar bruorren en ien foar susters.
It besjen wurdich
De ierden bolwurken, grêften en legere muorredielen fan guon stiennen gebouwen binne reedlik bewarre bleaun. Fan de boarcht bleaune de treptoer en in trochgong nei de Marije-Bertekatedraal bewarre. Ek it ûnderste diel fan de Katedraal fan de Berte fan Marije is noch oarspronklik en datearret út de 12e iuw. Oer de resten fan de âlde Marije-Bertekatedraal waard yn 1751 in barokke katedraal boud. De kleastersellen en de Poartetsjerke fan it kleaster binne 19e iuwsk. De Katedraal fan de Bogoljûbovo-Ikoan fan de Mem Gods waard yn 1866 yn byzantynsk-russyske styl boud en is in ûntwerp fan de ferneamde arsjitekt Konstantin Thon.
De Anna- en Joachimtsjerke datearret fan 1823-1830.
Likernôch oardel kilometer fan Bogoljûbovo stiet de Foarbeatsjerke oan de Nerl.
Progressieve Aktie Leeuwarden
Progressieve Aktie Leeuwarden (PAL) wie in lokale politike partij yn de gemeente Ljouwert.
De partij is ûntstien yn de jierren '70 út de protestgroep Axies, dy't bestie út ûnôfhinklike politisy, dy't mei- inoar in list formen by de ferkiezingen foar de gemeenteried. Letter gong Axies yn see mei de fraksjes fan PPR, PSP en CPN. Nei't lêstneamde partijen opgien wiene yn GrienLinks, bleau PAL bestean. Sûnt dy tiid operearren beide partijen mei-inoar op lokaal nivo. Op in stuit hie PAL/GrienLinks fiif fan de 37 sitten yn de gemeenteried. Al jierren makket dy partij diel út fan it Kolleezje Boargemaster en Wethâlders.
Ragged Glory (album fan Neil Young)
Ragged Glory is in album út 1990 fan de Kanadeeske sjonger, gitarist en lietsjeskriuwer Neil Young. Op dit album spilet hy wer mei syn âlde begeliedingsband Crazy Horse. De lietsjes binne meastentiids melodieus en de begelieding is faak 'koart-foar-de-kop" rockend en hoarnhurd mei jankende gitaren. Sommige ferskes binne nostalysk. “The days that used to be” docht tinken oan “My back pages” fan Bob Dylan. Yn “Mansion on the hill” sjocht Neil Young werom nei de sixties, hy sjongt dan “Psychedelic music fills the air. Peace and love still are there”. It nûmer “Father John” waard yn 1964 al spile troch The Premiers. "Mother Earth" is in traditioniel liet, wêrby’t de sang begelieden wurdt troch in ferfoarme gitaar.
Tracklist
It album bestiet út de folgjende lieten.
List fan Yslânske ambassadeurs yn de Dominikaanske Republyk
Dit is in list fan Yslânske ambassadeurs yn de Dominikaanske Republyk.
Antependium
Mei it Antependium (Latynske gearfoeging fan de wurden ante (foar) en pendere (hingje) wurdt de beklaaiing fan de foarkant en/of de siden fan de ûnderbou fan it alter ornearre. De beklaaiing is meastentiids yn de foarm fan stof, mar kin likegoed fan hout, stien of edelmetaal wêze. Antependia komme sawol yn protestantske as yn roomske tsjerken foar. Lykas paraminten (de kazuifel fan in preester of de stola fan in dûmny) wurde se yn de liturgyske kleuren holden en binne se faak fersierd mei symboalen dy't passe by de tiid fan it tsjerklik jier.
It komt ek foar dat it begryp rommer útlein wurdt as in doek, dat earne tsjin oan of oer hinget, lykas oer de preekstoel.
Skiednis
Al sûnt de 4e iuw is by it alter in foarhang gebrûk. Se waarden eartiids pallium of vestus altaris neamd en beklaaiden foar in part alle kanten fan it alter. It wurd antependium dûkt pas yn de lette midsiuwen op. Yn de midsiuwen is it alter fan de mensa (de alterplaat) oant de flier fakentiden net mei stof, mar mei bewurke hout, edelmetaal of stien beklaaid. Ek dy beklaaiing wurdt antependium neamd. As de beklaaiing fan stof wie waard eartiids de foarkant ryk en kostber mei motiven bestikke.
Bobslydzjen op de Olympyske Winterspullen 2014
De XXIIe Olympyske Winterspullen waarden fan 7 oant en mei 23 febrewaris 2014 hâlden yn Sotsji, yn Ruslân. It bobslydzjen hie plak op de Sliding Center Sanki.
Sliding Center Sanki
De baan bestie út tweintich bochten.. Der wie plak foar 10.000 taskôgers.
Sjirk Linses van der Burg
thumb|Sjirk van der Burg Sjirk Linses van der Burg (De Pein, 6 maart 1863 - Ljouwert, 4 jannewaris 1932) wie in notaris yn Makkum, skriuwer en Frysk beweger.
Libben en wurk
Sjirk Linses van der Burg waard berne yn de De Pein as soan fan Linze Sjirks van der Burg en Baukje Jans de Boer, mar is grutbrocht op wat no de Van der Burgpleats yn Jelsum is. De folksdichter Jan Linses van der Burg wie syn broer Hy hat goed 25 jier lid west fan Provinsjale Steaten, dêr't er fral dwaande wie mei wettersteatssaken en him ek ynsette foar it Frysk. Van der Burg wie bestjoerslid en foarsitter fan it Frysk Selskip en wie 1898 - 1899 redakteur fan de Friesche Volksalmanak.
Marjaleena Lembcke
Marjaleena Lembcke-Heiskanen (* 4 febrewaris 1945 yn Kokkola, Finlân) is skriuwster. Yn 1967 teach hja nei Dútslân. Se studearre byldhouwen oan de Keunstakademy yn Múnster. Har earste literêre wurk wie yn it Finsk, mar hjoed de dei wurket se yn it Dútsk. Hja skriuwt foar bern en folwoeksenen. Har boeken wurde oerset yn trettjin talen.
Sjirk Linses van der Burg
Libben en wurk
Hoewol't Van der Burg proaza skreaun hat, dat ynearsten yn "Forjit my net" ferskynde, leit syn grutste ferstjnste foar it Frysk yn syn krewearjen as beweger.
Hy liet syn grutte bibleteek nei oan de Universiteit fan Amsterdam. Van der Burg en syn frou Teatske Baukes de Boer kamen te hôf yn Jelsum.
Otters
De otters (Latynske namme: Lutrinae) foarmje in ûnderfamylje fan 'e klasse fan de sûchdieren (Mammalia), it skift fan 'e rôfdieren (Carnivora) en de famylje fan 'e martereftigen (Mustelidae). Yn dizze ûnderfamylje binne alle trettjin ottersoarten feriene. Otters binne langhalige slanke bisten mei koarte poaten, dy't swimfluezzen tusken de teannen hawwe en suver mear thús binne yn it wetter as op it lân. Se komme foar op alle wrâlddielen útsein Austraalje en Antarktika.
Rhianna Ryan
Rhianna Ryan (5 april 1990) is in rêstend Amerikaansk pornografysk aktrise fan Afro-Amerikaansk komôf. Hja makke har debút yn in pornografyske film yn 2009. Neffens har offisjele opjefte is se 1.63 m lang, mei in gewicht fan 57 kg en kupmaat 34B. Yn it begjin fan har karriêre brûkte hja ek wol de artystenammen Rhiaan Ryan en Rhrianna.
Gros Ventre
"Gros Ventre" of "Gro Wânt" hat yn de Wikipedy ferskate betsjuttings:
Firus (biology)
De typyske diameter fan in firus is tusken de 20 en 300 nanometer.
Underdielen fan in firus
In firus bestiet út de folgjende ûnderdielen (fan bûten nei binnen):
Fuortplanting
As ultime parasyt hat it firus foar de fuortplanting de help nedich fan in gasthearorganisme. In firus keppelet him oan in sel en ynjektearret dêryn it eigen erflik materiaal of ferraant mei de sel. Dêrby wurde ek inkelde firale ensymen yn de sel brocht. Elk firus hat in spesifike selsoarte dêr’t de ynteraksje mei oangien wurdt; der is in beheinde rige fan gasthearen. De aaitwytmantel fan it firus en antygenen op de sel soargje derfoar dat it firus him oan de spesifike gasthearsel hechtet. Yn de gasthearsel jout it erflik materiaal fan it firus de opdracht om nije firussen te meitsjen. In firus kin him allinnich fermannichfâldigje as it yn in (gasthear)sel sit en dat proses liedt yn in soad gefallen ta de dea fan de gasthearsel. Dêrby komme de nije firussen frij en dy kinne fannijs sellen oanfalle.
As twa firussen deselde gasthearsel op itselde stuit ynfektearje (firus A en firus B), ha jo it oer ‘firale seks’, de firussen plantsje har lykwols noch hieltyd fuort op de wize lykas hjirboppe beskreaun, inkeld wurde de nukleïnesoeren fan beide firussen (A en B) mjukse en ûntsteane der folslein nije firussen (C).
Firussen kinne har lytysk of lysogeen reprodusearje. Lytyske reproduksje hâldt yn dat de gasthearsel nije firussen oanmeitsje sil en lang om let dea gean sil. Lysogene reproduksje hâldt yn dat it firus him nestelje sil yn de gasthearsel en alle kearen as de gasthearsel him fermannichfâldiget (troch mitoaze sille de firale nukleïnesoeren har ek fermannichfâldigje, it firus soarget der lykwols net daliks foar dat de gasthearsel deagiet, it firus kin útbrekke as it ymmúnsysteem ferswakke is.
Antifirale middels
Antyfirale middels wurkje trochdat se it keppeljen fan firussen oan de gasthearsel minder maklik meitsje of trochdat se de wurking fan de firale ensimen yn de gasthearsel ûnderbrekke. Dy ensimen spylje in rol by it yn beslach nimmen fan it fuortplantingsmeganisme fan de gasthear.
Firussen: libjend of net?
Der is mear wittenskiplik ûndersyk nedich nei it mooglike libben fan firussen, hjirûnder wurde inkelde pro- en kontra-arguminten oanhelle oer it libben fan firussen.
Der is noch gjin slutende definysje fan libben, sadat noch net sein wurde kin oft firussen libje. Dêrfoar is mear wittenskiplik ûndersyk nedich – sawol nei firussen as nei in bettere definysje fan libben.
ICTV klassifikaasje
De International Committee on Taxonomy of Viruses (ICTV) ûntwikkele it hjoeddeisk klassifikaasjesysteem en skreau rjochtlinen dy’t in grutter belang stelden oan beskate firuseigenskippen mei in dêroan keppele yndieling yn famyljes. In unifoarme taksonomy waard fêstlein. It 7e ICTV rapport formalisearre foar it earst in konsept wêryn’t de firussoart de leechste taksonomyske rang waard yn de hiërargyske yndieling fan de firale taksa. Op dit stuit is lykwols mar in lyts part fan de folsleine diversiteit oan firussen bestudearre. By analizes fan meunsters fan minsken is sawat 20% fan de firussen noch net earder sjoen en fan de meunsters út it miljeu, lykas út seewetter en sediminten út de oseaan, is de grutte mearderheid fan sekwinsjes folslein nij.
Yn 2013 ûnderskate it "International Comittee on Taxonomy of Viruses" 2828 soarten firussen yn 455 skaaien, 103 famyljes en 7 skiften.
Yndieling fan firussen nei harren DNA/RNA
David Baltimore (biolooch en Nobelpriiswinner) joech it klassifikaasjesysteem fan Baltimore stal. It ICTV klssifikaasjesysteem makket yn de firusklassifikaasje fan hjoededei gebrûk fan it Baltimore klassifikaasjesysteem.
De Baltimoreklassifikaasje fan firussen is basearre op it meganisme fan mRNA-produksje. Firussen moatte mRNA’s generearje kinne út har genoom om aaiwiten meitsje te kinnen en harsels te replisearjen, mar dêrfoar besteane ferskillende meganismen. Firale genomen kinne inkeldstrings (ss) of dûbeldstrings (ds) wêze, RNA of DNA en kinne wol of net reverse-transkriptaze (RT) befetsje. Boppedat kinne ssRNA-virussen direkt of yndirekt ynfeksjeus wêze.
De Baltimoreklassifikaasje set firussen yn sân groepen: As in foarbyld fan firale klassifikaasje it wetterpokkefirus, Varicella-zosterfirus (VZF), heart by it skift Herpesvirales, de famylje Herpesviridae, de ûnderfamylje Alphaherpesvirinae en it skaai Varicellofirus. VZF falt yn groep I fan de Baltimore-yndieling omdat it in dsDNA firus is dat gjin gebrûk makket fan reverse transkriptaze.
List fan famyljes
Famyljes
"Farianten" op firussen
Satellytfirussen binne troch de lytse genoomgrutte foar de fermannichfâldiging folslein ôfhinklik fan oare firussen.
Der binne njonken firussen ek subfirale dieltsjes; firoïden en prionen. Firoïden besteane út allinnich RNA, frij genetysk materiaal sûnder omskot dat ynfektsjeus is. In foarbyld dêrfan is de ierdappelspindelknolfiroïde.
Prionen besteane allinnich út lichemseigen aaiwiten mei in feroare trijediminsjonale struktuer. Under oare BSE, de sykte fan Creutzfeldt-Jakob, kuru en skrapy wurde troch prionen feroarsake. Se binne ynfektsjeus mar net of amper oanhelle mei evolúsje.
Heidekreis
De Landkreis Heidekreis is in lânkring yn it Dútske bûnslân Nedersaksen. De lânkring leit hast hielendal op de Lüneburger Heide, dêr't de namme nei ferwiisd. De haadstêd is Bad Fallingbostel.
De lânkring ûnstie op 1 augustus 1977 troch de fúzje fan de eardere lânkringen Fallingbostel en Soltau. De lânkring krige doe de namme Fallingbostel-Soltau, mar op 1 augustus 2011 waard Soltau-Fallingbostel yn Heidekreis omneamd. De lânkring heart by de Metropoalregio's Hamburch en Hannover-Braunschweig-Göttingen-Wolfsburg. It eardere distrikt Soltau yn it noarden is tradisjoneel op Hamburch oriïntearre, wylst it eardere distrikt Fallingbostel yn it suden altiten mear op Hannover oriïntearre wie.
Geografy
It grutste diel fan de Heidekreis leit yn de saneamde Südheide, rûchwei de trijehoeke tusken Schneverdingen yn it noarden, Verden yn it westen en Wolfsburg yn it súdeasten. Yn it noardwesten dêrfan leit it natoerbeskermingspark Lüneburger Heide. It súdwesten is it ûnwetteringsgebiet fan de rivier de Aller. De 72 kilometer lange Böhme hat de boarne yn it noardwesten yn it natoerbeskermingspark Lüneburger Heide by Schneverdingen en streamt dwers troch de lânkringe nei Soltau en letter rjochting Fallingbostel. Noardwestlik fan de Böhme lizze heechflakten dy't foar boskbou en agrarysk brûkt wurde. Südeastlik leit in gebiet mei folle mear reliëf yn it lânskip, de saneamde Falkenberg-einmorene, dy't hast hielendal yn it militêre oefengebiet Bergen-Hohne leit.
Mei de klok mei grinzget de lânkring begjinnen yn it noarden oan de lânkringen Harburg, Lüneburg, Uelzen en Celle, oan de Regio Hannover en oan de lânkringen Nienburg, Verden en Rotenburg.
Gemeenten
Samtgemeinden mei de dêrûnder fallende gemeenten
* sit fan it bestjoer fan de samtgemeinde
Gemeentefrij gebiet (ûnbewenne)
Lemvig (gemeente)
Lemvig is in gemeente yn de regio Midden-Jutlân (Deensk: Midjylland) yn Denemark.
By de gemeentlike weryndieling yn 2007 ûntstie de hjoeddeiske gemeente Lemvig troch de fúzje fan:
Uw Koninkrijk Kome (Burgum)
De Evangelisaasjekapel "Uw Koninkrijk Kome" (ek: Lytse Tsjerke) wie it tsjerkegebou fan de rjochtsinnige herfoarmen yn Burgum.
Foarskiednis
Yn de 19e iuw waard frijsinnigens yn de herfoarme tsjerke populêr. In soad dûmny's hiene ôfstân nommen fan de kristlike dogma's en dat late ta ûnfrede yn de tsjerke. Nei't de herfoarme tsjerke mei de ôfskieding fan 1834 en de doleânsje al in soad leden ferlern hie, bleau der yn de herfoarme tsjerke noch jimmeroan in groep oer, dy't it net iens wie mei de frijsinnige oerhearsking yn in soad gemeenten. De leden fan dy groep woene de tsjerke net ferlitte, mar koene har ek net mear fine yn de gong fan saken. Hja keazen net lykas de grifformearden foar it stiftsjen fan in eigen tsjerke en woene har net ôfsnije litte fan de herfoarme tsjerke, mar de tsjerke fan binnenút feroarje en de frijsinnnigens bestride.
Uw Koninkrijk Kome
Rûnom yn Fryslân waarden inisjativen nommen ta de bou fan herfoarme lokalen, dêr't ûnder de namme fan evangelisaasjesferienings it otterdokske lûd wer te hearren wie. Sa ek yn Burgum. Nei't in fersyk fan de rjochtsinnigen om in otterdokske dûmny yn de Krústsjerke preekje te litten wegere waard, waard mei help fan de gemeenten Garyp en Sumar, dêr't de frijsinnigens gjin grûn ûnder de fuotten krige hie, in eigen gemeente stifte. Op noch gjin 200 meter fan de âlde herfoarme tsjerke feriisde in lokaal op in lape grûn, dy't fan de kwekerij oernommen wie. Yn de kapel, dêr't manlju en froulju elk oan in eigen kant sieten, wie plak foar likernôch 200 minsken. Foargonger wie in evangelist en foar de tatsjinning fan sakraminten waard in rjochtsinnige dûmny út Garyp, Sumar of Suwâld frege.
Disney+
Disney+ (útspr. as "Disneyplus") is in Amerikaanske streamingtsjinst foar tillefyzje oer it ynternet, dêr't jin in abonnemint foar nimme moatte om der gebrûk fan te meitsjen. De tsjinst is eigendom fan The Walt Disney Company en makket ûnderdiel út fan 'e difyzje Disney Media & Entertainment Distribution. Disney+ waard yn 2019 oprjochte om 'e distribúsje fia it ynternet fan 'e produksjes fan The Walt Disney Company en syn ûnderskate dochterûndernimmings yn eigen hân te hâlden.
Uw Koninkrijk Kome (Burgum)
Uw Koninkrijk Kome
It ledetal fan Uw Koninkrijk Kome naam ta en yn de jierren 1920 waard it gebou de lyts. Oan de eastlike kant waard de tsjerke langer makke, sa't der no plak wie foar 280 minsken. Yn 1936 stapten in tal minsken oer nei de Frije Evangelyske Tsjerke, nei't dûmny Kieviet in mear evangelyske rjochting ynsloech en dêrby op ferset fan de gemeente stjitte.
Disney+
Ynhâld
Disney+ is de streamingtsjinst dy't de distribúsje yn 'e foarm fan video on demand fersoarget fan produksjes fan The Walt Disney Studios en Walt Disney Television. Dêrûnder binne net inkeld filmstudio's as Walt Disney Pictures en de Walt Disney Animation Studios, mar ek de Pixar Animation Studios, de Blue Sky Studios, 20th Century Fox, de Marvel Studios (superheldefilms), Lucasfilm (Star Wars) en National Geographic (realitytillefyzje en dokumintêres). Yn 'e Feriene Steaten is Disney+ ien fan 'e trije grutte streamingtsjinsten dy't hielendal of foar in diel yn it besit binne fan Disney (de oare beide binne Hulu en ESPN+).
Skiednis
Disney+ makket gebrûk fan technology dy't ûntwurpen is troch Disney Streaming Services. Dat is in dochterûndernimming fan The Walt Disney Company dy't oarspronklik yn 2015 ûntstie as BAMTech doe't er ôfspjalten waard fan MLB Advanced Media. Yn 2017 kocht Disney in mearderheidsbelang yn BAMTech, wêrnei't it bedriuw yn 2018 belutsen wie by de lansearring fan ESPN+ en yn 2019 by de oerienkomst fan Disney op it mêd fan streamingdistribúsje mei Netflix.
Uw Koninkrijk Kome (Burgum)
Feriening
Nei de Twadde Wrâldkriich wiene de skerpste kanten fan de tsjinstellings tusken de beide herfoarme gemeenten oer en yn 1954 waard mei it beneamen fan in rjochtsinnige dûmny de perioade fan evangelisten foarby. Sawol de dûmny fan de Krústsjerke as de dûmny fan de kapelgemeente diene war om de beide gemeente wer by inoar te bringen. Hja slaggen dêryn en op Goedfreed fan 1957 waard foar it lêst in tsjinst holden yn de kapel. Yn deselde snuorje waard de restauraasje fan de Krústsjerke ôfsletten en de frijsinnige en rjochtsinnige gemeente koene yn dat jier yn de restaurearre tsjerke foar it earst nei in heale iuw tegearre wer Peaske fiere.
Disney+
Skiednis
Underwilens hie Disney lykwols besletten dat it foardieliger wie om in eigen streamingtsjinst op te setten ynstee fan 'e eigen produksjes fia in Netflix oan te bieden. Sadwaande begûn BAMTech, dat ûnderwilens omneamd wie ta Disney Streaming Services, oan 'e tarieding foar in eigen streamingtsjinst, dy't Disney+ komme moast te hjitten. De produksje fan films en tillefyzjesearjes foar eksklusive distribúsje troch de nije tsjinst sette ein 2017 al útein.
Uw Koninkrijk Kome (Burgum)
It gebou hjoeddedei
It eksterieur fan de eardere kapel fan "Uw Koninkrijk Kome" is noch gruttendiels yntakt. De foargevel fan de tsjerke is lykwols foar it bedriuwsmjittich gebrûk oanpast. De trije ramen ramen binne dêr tichtmitsele en it portaal is ferfongen troch in pear grutte garaazjedoarren.
Disney+
Beskikberens
Disney+ begûn op 12 novimber 2019 yn 'e Feriene Steaten, Kanada en Nederlân mei it betsjinjen fan klanten, wêrnei't in wike letter Austraalje, Nij-Seelân en Porto Riko folgen. Yn maart 2020 sette de tsjinst ek útein yn Dútslân, Eastenryk, it Feriene Keninkryk, Ierlân, Itaalje, Spanje en Switserlân, yn april folge troch de Kanaaleilannen, Man, Yndia, Monako en Frankryk en syn oerseeske gebietsdielen.
Yn juny 2020 kaam Disney+ ek beskikber yn Japan en yn septimber fan dat jier yn Belgje, Lúksemboarch, Portegal en de Skandinavyske lannen. Yn oktober sette de tsjinst útein yn Mauritsius, yn novimber yn hiel Latynsk-Amearika en it Karibysk Gebiet (útsein Kuba), en yn 'e earste helte fan 2021 folgen Singapoer, Maleizje en Tailân. Letter yn itselde jier sil Disney+ ek beskikber komme yn Súd-Koreä, Taiwan, Hongkong, Makau, de Filipinen en East-Jeropa, en yn 2022 yn Fjetnam.
Homozygoat
In organisme is homozygoot foar in beskate eigenskip as it twa identike kopyen fan in gen hat yn in gromosomespan. Dat kin ta stân komme as beide âlden itselde allel foar in gen trochjouwe oan har neiteam.
As twa (identike) homozygoate organismen hat fuortplantsje, kinne se allinnich dat gen trochjaan en is de neiteam ek homozygoat.
Atletyk op de Paralympyske Simmerspullen 2004
De XIIe Paralympyske Simmerspullen waarden yn 2004 yn Atene, Grikelân halden.
Estafette
{| width=60%
4x100 m T35-38
{| width=60%
4x100 m T53-54
{| width=60%
4x400 m T42-46
{| width=60%
Byron Harmon
Byron Hill Harmon (Tacoma, 1876 – 1942) wie in pionier-fotograaf fan de Kanadeeske Rockies. Hy wie de offisjele fotograaf fan de Alpine Club of Canada, oprjochte yn 1906. Syn samling fan goed 6500 foto's jout in moai byld fan de Canadian Rockies yn de iere 20e iuw. It Whyte Museum yn Banff hat de kolleksje op 'e noed.
Keppelings om utens
thumb|150px|In foto fan Byron Harmon út [[1907 fan 'e Stony-Yndiaan Jacob Swampy]]
Some Like It Hot (film út 1959)
Some Like It Hot waard troch de filmkritisy rûnom mei lof ûntfongen en wurdt ek tsjintwurdich noch beskôge as ien fan 'e bêste films aller tiden. Yn 'e bioskopen ûntjoech Some Like It Hot him ta in grut kommersjeel súkses. De film, dêr't travesty yn foarkomt en wêryn't fierders omboarte wurdt mei it idee fan homoseksualiteit, waard makke sûnder goedkarring fan 'e Motion Picture Production Code (in gedrachskoade dêr't alle Hollywood-films har fan 1934 ôf oan hâlde moasten). De koade, dy't offisjeel fan krêft bleau oant de midden fan 'e 1960-er jierren, wie lykwols geandewei de 1950-er jierren ferswakke rekke. It oerweldigjende súkses fan Some Like It Hot wurdt beskôge as ien fan 'e foarfallen dy't it úteinlike lot fan 'e koade besegelen.
Plot
Under de Drûchlizzing, yn febrewaris 1929, wurkje Joe en syn maat Jerry as muzikanten yn Chicago. Joe is in ideälistyske saksofoanspiler dy't fan gokken hâldt en graach efter de froulju oan sit; Jerry is in reälistyske kontrabasspiler dy't him troch Joe allegeduerigen beprate lit ta dingen wêrfan't er eins wol wit dat it neat wurde kin. Se wurkje yn in yllegale kroech (in speakeasy) dy't ferburgen is efter de fasade fan in begraffenisûndernimming en eksploitearre wurdt troch maffiabaas "Spats" Colombo.
Mulligan, in agint fan it Bureau of Prohibition, kriget in tip oer de kroech fan syn ynformant "Toothpick" Charlie, wêrnei't er der yn 'e mande mei it Chicago Police Department in ynfal docht. Alle oanwêzigen wurde arrestearre, mar Joe en Jerry witte troch de efterdoar út te piken. Troch de ynfal rinne se krekt de útbetelling fan harren lean mis, dy't letter dy jûns plakfine soe. Joe bepraat Jerry om harren oerjassen te ferpânjen en it jild yn te setten op in hûnerace, mar hy kiest de ferkearde hazzewynhûn en se reitsje al it jild kwyt.
Stjerrende kâld yn it winterwaar bejouwe de beide mannen har nei harren ympressario Sig Poliakoff, dy't op dat stuit wanhopich op 'e siik is nei twa froulike muzikanten, in saksofoniste en in kontrabasspylster, foar in frouljusorkest dat de oare deis nei Floarida ôfsette sil. Foar Joe en Jerry hat er inkeld in putsje yn in plak dat in hiel ein fan Chicago ôf leit. Joe set syn sjarme yn om dêrta de auto te lienen fan Poliakoff syn sekretaresse Nellie Weinmeyer, dy't se út in garaazje ophelje kinne. As se dêr oankomme, binne se der lykwols tsjûge fan hoe't Spats Colombo en syn trewanten wraak nimme foar de ynfal yn 'e speakeasy troch Toothpick Charlie en seis fan syn bindeleden tsjin 'e muorre te setten en mei mitrailleurs ôf te sjitten (in barren dat dúdlik ynspirearre is troch it beruchte Falentynsdeibloedbad).
Joe en Jerry wurde sjoen troch Colombo en syn mannen, mar se witte fuort te glûpen, en by it hearren fan 'e sirenes fan 'e tahastigjende plysje dogge Colombo-en-dy it harren net oan tiid om se op te spoaren. Joe en Jerry beseffe dat se no sjen moatte dat se út Chicago wei komme. Joe kriget in idee en skillet Poliakoff op, dy't er mei in heech stimke fertelt dat hy en syn kammeraatske in saksofoniste en in kontrabasspylster binne dy't om wurk ferlegen sitte, en dat er heard hat dat Poliakoff sokke muzikantes siket. De ferromme Poliakoff regelet daliks dat "Josephine" (Joe) en "Daphne" (Jerry) by it frouljusorkest oan it wurk kinne, en de oare moarns ferskine de beide manlju ferklaaid as froulju yn Chicago Union Station om mei de rest fan 'Sweet Sue and Her Society Syncopators' op 'e trein nei Floarida te stappen.
Underweis nei Miami komme se yn 'e kunde mei Bienstock, de manlike manager fan it orkest, Sweet Sue, de diriginte, en de oare orkestleden, ûnder wa de tige tsjeppe Sugar Kane, dy't sjongt en de ukelele bespilet. Joe en Jerry reitsje al rillegau obsedearre troch Sugar en stride ûnderling om har oandacht. Under de treinrit docht bliken dat de froulju fan it orkest der net yn spuie, al hat Sweet Sue it near lein op alkohol yn har orkest. Mar wat net wit, wat net deart, en Josephine en Daphne hawwe muoite om by al it temûk efteroer slaan fan sterke drank te ûnthâlden dat se froulju hearre te wêzen en dêrom net besykje kinne om Sugar te fersieren.
Sugar fertelt Joe yn fertrouwen dat se har by in frouljusorkest jûn hat om't se in swak hat foar manlike saksofonisten, dy't yn it ferline al gauris har hert stellen en brutsen hawwe. Se hat no besletten om yn Floarida, dêr't, sa't eltsenien wit, de riken hinne geane om te oerwinterjen, in sympatike bebrilde miljonêr te finen. Ienris oankommen yn Miami nimt it orkest syn yntrek yn it Seminole Ritz Hotel, dat lyk oan it strân stiet. Joe hat ien fan 'e koffers fan Bienstock efteroer drukt en út 'e klean dy't er dêryn fynt, stalt er in twadde momkape gear, as de wat eksintrike, bebrilde miljonêr Junior, de erfgenamt fan Keninklike Shell. Hy soarget derfoar dat Sugar him (as Junior) op it strân tsjinkomt, en docht dan krekt as hat er gjin belangstelling foar har, wat har belangstelling foar him krekt oanfiteret.
Underwilens is Daphne (Jerry) sjoen troch in echte miljonêr, it gauris troude, gauris skieden memmepopke Osgood Fielding III. It is foar him leafde op it earste gesicht, mar Daphne moat om foar de hân lizzende redens neat fan him hawwe. Fielding lit him dêrtroch net út it fjild slaan en hâldt oan as kâld wetter. Hy nûget Daphne út foar in romantysk diner by kjersljocht op syn jacht, de New Caledonia, wêrfan't er de bemanning frijjûn hat sadat er allinnich mei har wêze kin. As Joe dat heard, kriget er wer ien fan syn plantsjes. Hy bepraat Jerry om (as Daphne) Fielding dy jûns oan lân dwaande te hâlden, sadat hy (as Junior) Sugar meinimme kin nei "syn" jacht foar in romantyske diner by kjersljocht.
As se ienris op it jacht binne, leit Junior oan Sugar út dat er troch in psychologysk trauma ympotint en frigide rekke is, en dat er op stel en sprong mei eltse frou trouwe soe dy't dat feroarje koe. Sugar lit har dat net twaris sizze, en begjint fuortendaliks te besykjen om Junior ta seksuële opwining te bringen. Underwilens dûnset Daphne mei Fielding de tango oant de dage oan 'e loft is. As Joe weromkeart yn 'e hotelkeamer dy't er mei Jerry dielt, fertelt Jerry him dat Fielding Daphne frege hat om mei him te trouwen. Hy heakket dêr foar de feralterearre Joe oan ta dat Daphne him har tawurd jûn hat. As Joe Jerry freget oft er wol hielendal goed by de holle is, leit Jerry út dat er in direkte skieding ferwachtet sadree't útkomt dat er in man is, folge troch in heech bedrach oan alimintaasje. Joe besiket him út 'e dream te helpen troch him stapke foar stapke út te lizzen wêrom't er net echt mei Fielding trouwe kin, en wêrom't er, as er it dochs trochset, nea in reade sint sjen sil.
Joe en Jerry besykje, ferklaaide as Josephine en Daphne, út harren hotelkeamer te ûntsnappen troch út it finster te klimmen, mar it tafal wol dat Spats Colombo de keamer rjocht ûnder harren krigen hat, sadat hy en syn mannen de meneuvels fan 'e beide muzikanten troch it rút gewaarwurde. Nei in efterfolging troch it hotel fine Joe en Jerry in skûlplak ûnder de mei lange taffelkladen beklaaide bankettafel fan 'e maffiakonferinsje. Dêr binne se der tsjûge fan hoe't Lytse Bonaparte, dy't noch mei "Toothpick" Charlie op skoalle sitten hie, wraak nimt op Spats Colombo troch him en syn mannen deasjitte te litten. Se slane op 'e nij op 'e flecht troch it hotel, mar se wurde net efterfolge, mei't agint Mulligan en de plysje in ynfal by de konferinsje dogge en alle dielnimmers oppakke. Underweis nei de útgong sjocht Joe (ferklaaid as Josephine) Sugar sjongen dat se nea wer fan immen hâlde sil. Hy kin it net litte om har te tútsjen ear't er ôfset en op dat stuit beseft Sugar dat Josephine deselde as Junior is.
Joe en Jerry drave nei de oanlissteger, dêr't Fielding yn syn sloep op harren wachtet. Se jouwe harren by him, mar foar't se ôfsette kinne, komt Sugar harren efternei en klimt ek oan board. Wylst se nei de New Caledonia farre, fertelt Joe oan Sugar dat er mar in ienfâldige saksofonist is en dat se better fertsjinnet. Sy wol him lykwols dochs hawwe. Underwilens besiket "Daphne" oan Fielding út te lizzen wêrom't "se" net mei him trouwe kin, mei redens dy't útinoar rinne fan in ferslaving oan smoken oant ûnfruchtberens. Fielding wiuwt lykwols elts beswier fuort en is wisberet om it foarnommen houlik troch te setten. Yn argewaasje skuort Jerry úteinlik syn prúk ôf en ropt him ta: "Ik bin in man!" Fielding bliuwt ek dêr kalm ûnder en antwurdet: "Och, net ien is folmakke."
Preproduksje
De plot fan Some Like It Hot wie basearre op in senario fan Robert Thoeren en Michael Logan foar de Frânske film Fanfare d'Amour, út 1935. Om't dat senario sels lykwols spoarleas wie, socht filmprodusint Walter Mirisch in eksimplaar op fan 'e Dútske remake Fanfaren der Liebe, út 1951. Hy kocht de filmrjochten dêrop en droech it oer oan syn sakepartner Billy Wilder. Dy skreau op basis fan it Dútske senario tegearre mei I.A.L. Diamond in nij skript foar in Amerikaanske remake. Sawol de Frânske as de Dútske film geane oer twa oan legerwâl rekke muzikanten op 'e siik nei wurk, mar de ferhaalline oer de maffia wie in betinksel fan Wilder, dy't it tafoege om 'e muzikanten in reden te jaan en slaan op 'e flecht.
Some Like It Hot waard regissearre troch Wilder, dy't foar de Mirisch Company ek as filmprodusint by it projekt belutsen wie. Der wie foar de film in budget beskikber fan $2,9 miljoen. Hoewol't kleurefilms oan 'e ein fan 'e 1950-er jierren gjin útsûndering mear wiene, waard besletten om Some Like It Hot yn swart-wyt te meitsjen, om sa de kosten te drukken. De kamerarezjy wie yn 'e hannen fan Charles Lang, en de filmmuzyk waard fersoarge troch Adolph Deutsch. De soundtrack befette ek it liet I Wanne Be Loved by You, songen troch Marilyn Monroe, wêrfan't de (sensuële) útfiering ikoanysk waard en it liet sels razen populêr.